Държавен вестник, бр. 53, 2017 г., стр. 25

БРОЙ  53	
Д Ъ Р Ж А В Е Н  В Е С Т Н И К 	
СТР.  25  
седателят по осигурителния надзор в рамките 
на предоставената му компетентност ръководи 
управлението.
(4) Дирекция „Анализи, жалби и преструк­
туриране“ се ръководи от члена по чл. 3, т. 5 
ЗКФН в рамките на законово предоставените 
му правомощия.
(5) При осъществяване на функциите си 
дирекциите по ал. 1 – 3 координират дейността 
си с дирекция „Координация и политика на 
регулаторната и надзорната дейност“.
Чл. 53. Дирекция „Регулаторни режими на 
инвестиционната дейност“:
1. изготвя вътрешни документи (докладни 
записки, становища и предложения), проекти 
на индивидуални административни актове и 
писма по постъпили заявления и документи 
от поднадзорните лица във връзка с регула­
торните режими по Закона за публичното 
предлагане на ценни книжа, Закона за дру­
жествата със специална инвестиционна цел, 
Закона за пазарите на финансови инструменти 
и Закона за дейността на колективните схеми 
и на други предприятия за колективно инве­
стиране, Закона за Комисията за финансов 
надзор, Регламент (ЕС) № 575/2013, Регламент 
(ЕС) № 346/2013, Регламент (ЕС) № 345/2013, 
Регламент (ЕС) № 600/2014, Регламент (ЕС) 
№ 2015/760, Регламент (ЕС) № 853/2010, Ре­
гламент (ЕС) № 909/2014, Регламент (ЕС) 
№ 809/2004, делегирани регламенти по Дирек­
тива 2014/65 и Директива 2013/36 и актовете 
по прилагането им; 
2. изготвя становища по обжалваните 
индивидуални административни актове, под­
готвени от дирекцията;
3. подготвя провеждането на изпити за 
придобиване на право за извършване на 
дейност като брокери и/или инвестиционни 
консултанти и разглежда производства за 
признаване на квалификация за извършване 
на дейност като инвестиционни консултанти;
4. подготвя проекти на разпореждания 
за вписване на обстоятелства в съответните 
регистри по чл. 30, ал. 1 ЗКФН;
5. участва в работни групи на Европейския 
съвет за системен риск и Европейския орган 
за ценни книжа и пазари и подготвя инфор­
мация и материали, необходими за участието 
в заседания и срещи във връзка с дейността 
на тези групи на международни организа­
ции в областта на пазарите на финансови 
инструменти; 
6. изготвя становища, свързани с политика­
та, прилагането и тълкуването на норматив­
ните актове в сферата на капиталовия пазар;
7. извършва анализи на българското и 
европейското законодателство в областта 
на ценните книжа и подготвя становища и 
предложения за регулаторни промени;
8. изготвя сравнителни анализи на нор­
мативната уредба и основните показатели в 
областта на капиталовия пазар;
9. подготвя становища и предложения от­
носно прилагането на правото на Европейския 
съюз по отношение на пазара на ценни книжа;
10. изготвя становища, докладни записки и 
писма по постъпили запитвания, жалби или 
сигнали, свързани с дейността на пазарите 
на ценни книжа и участниците в търговията 
с ценни книжа;
11. предоставя данни за изготвяне на 
анализи на дирекция „Анализи, жалби и 
преструктуриране“ и анализира и разработва 
предложения и изготвя пазарни и секторни 
анализи в областта на пазарите на ценни 
книжа и финансовото посредничество;
12. извършва и други дейности, възложени 
от председателя на комисията.
Чл. 54. Дирекция „Регулаторни режими 
на застрахователния надзор“:
1. изготвя вътрешни документи (докладни 
записки, становища и предложения), проекти 
на индивидуални административни актове и 
писма по постъпили заявления и документи 
от поднадзорните лица във връзка с регула­
торните режими, определени с Кодекса за 
застраховането и Регламент (ЕС) № 648/2012;
2. изготвя становища по обжалваните 
индивидуални административни актове, под­
готвени от дирекцията;
3. подготвя провеждането на изпити за 
застрахователни брокери;
4. изготвя становища, свързани с регула­
торната политика, прилагането и тълкува­
нето на нормативните актове в сферата на 
застраховането; 
5. разработва проекти на закони, подзако­
нови нормативни актове, инструкции, писмени 
указания и практики, свързани със застрахо­
вателната и презастрахователната дейност;
6. подготвя становища и предложения 
относно прилагането на достиженията на 
правото на Европейския съюз по отношение 
на застраховането, презастраховането, застра­
хователното посредничество; 
7. изготвя становища и отговори по за­
питвания на поднадзорни лица, както и по 
такива на органи и организации, свързани с 
регулирането и надзора на застрахователната 
дейност; 
8. участва в дейността на комитетите и 
работните групи на Европейския орган за 
застраховане и професионално пенсионно оси­
гуряване и на Европейския съвет за системен 
риск и подготвя информация и материали, 
необходими за участието в заседания и сре­
щи във връзка с дейността на тези групи и 
на международни организации в областта на 
застраховането, презастраховането и застра­
хователното посредничество;
9. подготвя проекти на разпореждания 
за вписване на обстоятелства в съответните 
регистри по чл. 30, ал. 1 ЗКФН;
10. извършва и други дейности, възложени 
от председателя на комисията.